شه‌فه‌ق نيوز/ وه‌ڕيه‌وبه‌رايه‌تى ته‌ندروستى له‌ پاريزگاى هه‌ولێر پايته‌خت هه‌رێم كوردستان، ئاشكراى خاسه‌وبوين دو تويشبوێ تر وه‌ ڤايرۆس كۆرۆنا كرد.
وه‌ڕيه‌وبه‌رايه‌تيه‌گه‌ له‌ به‌ياننامه‌يگ ئه‌را ئاژانس شه‌فه‌ق نيوز وت: دو تويشبوێ تر ڤايرۆس كۆرۆنا وه‌ ته‌واوى له‌و په‌تا خاسه‌و بوينه‌ دوياى وه‌رگرتن چاره‌سه‌ر ته‌واو چه‌وديرى پزيشكى ته‌واويگ ك ئيسه‌ حاڵه‌ت ته‌ندورسييان جيگيره‌و نه‌خوه‌شخانه‌ وه‌جى هيشتنه‌و چينه‌سه‌و ئه‌را ماڵه‌يل خوه‌يان.
جى باسه‌، به‌ياننامه‌گه‌ باس له‌وه‌يش كرد جه‌م حاڵه‌ته‌يل خاسه‌وبوين به‌رزه‌و بويه‌ ئه‌را (202) حاڵه‌ت.
